OpenLLM-France/wikimedia huggingface dataset:
# Eduardo erregearen Gwyneddeko gaztelu eta harresiak

Eduardo erregearen Gwyneddeko gaztelu eta harresiak$^1$ UNESCOren gizateriaren ondarea :
| Caernarfon gazteluaren barnealdea. ||
| Mota | Kulturala |
| Irizpideak | i, ii, iv |
| Erreferentzia | 374 |
| Kokalekua | Gales |
| Eskualdea$^2$ | Europa eta Ipar Amerika |
| Koordenatuak | 53°8′23″N 4°16′37″W﻿ / ﻿53.13972°N 4.27694°W﻿ / 53.13972; -4.27694 |
| Izen ematea | 1986 (X. bilkura) |
| $^1$ UNESCOk jarritako izen ofiziala (euskaratua) $^2$ UNESCOren sailkapena ||
Eduardo erregearen Gwyneddeko gaztelu eta harresiak izendapenaz Galesko iparraldeko Gwynedd eskualdea eta Anglesey uhartean dauden gaztelu eta harresi multzo bati deitzen zaie.
1986. urtean UNESCO erakundeak Gizateriaren Ondare izendatu zituen. Gaztelu eta harresi hauek XIII. mendean zehar Eduardo I.a Ingalaterrakoaren aginduz eraiki ziren, bertako galestar erreboltariak nahiz eskualde osoa kontrolpean edukitzeko asmoz.
Multzoa gaztelu hauek osatzen dute:
| Kodea | Izena | Udalerria | Koordenatuak |
| 374-001 | Beaumaris gaztelua | Anglesey | 53°15′52.4″N 4°5′23.8″W﻿ / ﻿53.264556°N 4.089944°W﻿ / 53.264556; -4.089944 |
| 374-002 | Caernarfon gaztelua eta harresiak | Caernarfon | 53°8′22.8″N 4°16′36.7″W﻿ / ﻿53.139667°N 4.276861°W﻿ / 53.139667; -4.276861 |
| 374-003 | Conwy gaztelua eta harresiak | Conwy | 53°16′49.1″N 3°49′31.4″W﻿ / ﻿53.280306°N 3.825389°W﻿ / 53.280306; -3.825389 |
| 374-004 | Harlech gaztelua | Harlech | 52°51′38.4″N 4°6′35.6″W﻿ / ﻿52.860667°N 4.109889°W﻿ / 52.860667; -4.109889 |

## Kanpo estekak

* Datuak: Q837627
* Multimedia: Castles in Gwynedd / Q837627
# Eduardo printzea, Edinburgoko dukea

Eduardo printzea, Edinburgoko dukea (ingelesez: Edward Antony Richard Louis; Buckingham jauregia, Londres, 1964ko martxoaren 10a) Elizabeth II.a Erresuma Batukoa eta Philip Edinburgokoaren seme gazteena da. Cambridgeko Unibertsitatean historia ikasi zuen eta antzerki konpainia bat sortu zuen. 2002az geroztik, errege-familiaren ordezkaritza-lanetan bakarrik aritzen da.
1999an Wessexko konde izendatu zuten, eta 2019an Forfaxko konde. 1999ko ekainaren 19an Sophie Rhys-Jonesekin ezkondu zen eta seme bat eta alaba bat dituzte:
* Louise Mountbatten-Windsor (2003)
* James Mountbatten-Windsor, Severneko bizkondea (2007).
2023ko martxoaren 10ean Edinburgoko duke titulua jaso zuen.
* Datuak: Q154920
* Multimedia: Prince Edward, Duke of Edinburgh / Q154920
# Eduardotar Aroa

Eduardotar Aroa (ingelesez Edwardian era edota Edwardian period) Erresuma Batuan Eduardo VII.aren erregealdia jazo zen denboraldiari deritzo, alegia 1901-1910 artean.
1901eko urtarrilean Viktoria Erresuma Batukoa hil zenean, Viktoriar Aro luzeari amaiera eman, eta haren seme Eduardo printzea errege bilakatu zen. Viktoriar nahiko etxezalea eta jendartean ibiltzearen oso zale ez izan arren, Eduardo VII.a XX. mendean Europa Kontinentaleko modaren eraginèan zegoen britainiar elitearen buru nagusia zen, bai eta jendartean ibiltzea eta parrandazale ospea zuen gizesemea ere. Aro horren ezaugarri nagusia britainiar gizartean gertatutako aldaketak izan ziren, batez ere ordu arte noble eta jauntxoek alboratu zituzten gizartearen gehiengoari dagokionez, tartean langileak eta emakumeak.
Aro horren amaiera Titanic ontziaren hondoratzea eta Lehen Mundu Gerraren hasiera izan ziren.

## Ikus gainera

* Viktoriar Aroa

## Kanpo estekak

* Datuak: Q185852
* Multimedia: Edwardian era / Q185852
# Dom Basílio

Dom Basílio Brasilgo udalerri bat da, Bahiako estatuan kokatua. 11.884 biztanle ditu 688,646 km²ko eremuan.

## Ikus, gainera

* Bahiako estatua

## Kanpo estekak

* Datuak: Q963778
* Multimedia: Dom Basílio / Q963778
# Dom Expedito Lopes

Dom Expedito Lopes Brasilgo udalerri bat da, Piauí estatuan kokatua. 6.320 biztanle ditu 218,71 km²ko eremuan.

## Ikus, gainera

* Piauí

## Kanpo estekak

* Datuak: Q2064417
* Multimedia: Dom Expedito Lopes / Q2064417
# Dom

    Artikulu hau mendia buruzkoa da; talde etnikoa gaitzat duena beste hau da: «Dom etnia»
Dom 4.545 metroko mendia da, Valais kantonamenduko Alpeetan kokatuta. Suitzan oso-osorik dagoen mendirik altuena da. Saas-Fee herritik mendebaldera eta Randa herritik ekialdera dago, Valais kantonamenduan.
Lehenengo igoera 1858ko irailaren 11n J. L. Davies agurgarriak egin zuen, Johann Zumtaugwald, Johann Krönig eta Hieronymous Brantschen gidarien laguntzaz.
Nahiz eta kupula alemanez dom den, baita ere katedrala izan liteke eta mendiari Siongo katedralaren kalonje Berchtolden omenez jarri zioten, eskualdea miatzeko lehendabizikoa.

## Kanpo estekak

* Datuak: Q15117
* Multimedia: Dom (mountain) / Q15117
* ↑ (Ingelesez) Dumler, Helmut eta Willi P. Burkhardt, The High Mountains of the Alps, London: Diadem, 1994, 73. orr.
# Dom Bosco (Minas Gerais)

Dom Bosco Brasilgo udalerri bat da, Minas Gerais estatuan kokatua. 3.697 biztanle ditu 817,383 km²ko eremuan.

## Ikus, gainera

* Minas Gerais

## Kanpo estekak

* Datuak: Q985964
* Multimedia: Dom Bosco (Minas Gerais) / Q985964
# Dom Campistron

Dom Campistron (Aldude, Nafarroa Beherea, 1994) euskal ilustratzaile grafiko eta marrazkilaria da.

## Ibilbidea

Campistron Alduden jaio eta bizi da. Ilustratzaile izateko prestakuntza bidean Parisen eta Glasgown (Eskozia) bizi izan da. 2021. urtean hitzez nahiz marrazkiz osatua den ‘Bekatorosak’ liburu grafikoa argitaratu du. Bertan zazpi maitasun eta borroka istorioren lekukotza eta aitortza bildu ditu homofobiaren aurkako aldarri den liburu honetan. Horretarako 2019ko udan Nafarroa Behereko hainbat herri txikitako zazpi lagun elkarrizketatu zituen. Liburura ekarri ditu haien borrokak, bakartasunaren mina eta bizi izan dituzten eraso homofoboak, baita beren maitasun istorioak, elkartasun eta itxaropenak ere. Liburuan behe-nafarreraren eta euskara batuaren arteko uztarketa-lana nabari da. Senide batek Domi eta haren neska-lagunari buruz hizketan «bekatorosa batzuk sartu dira etxean» esan omen zuen eta hortik dator obraren izenburua.
   Nolako liburuak sortzen ditugun, nolako argazkiak, nolako artea... arma bat izan daitezke homofobiaren eta beste hainbat gauzen kontra borrokatzeko. (Dom Campistron)

## Argitalpenak

* Bekatorosak (Elkar, 2021)
* Aske izan koloretan (STEILAS, 2022)

## Dokumentalak

* Loreak belaunetan. Kulturaren zazpi ahots gazte. (Amagoia Gurrutxaga, 2022)

## Erreferentziak

* ↑ «Dom Campistron - Jakin.eus» www.jakin.eus (Noiz kontsultatua: 2024-06-26).
* 1 2 «‘Bekatorosak’ liburu grafikoa aurkeztu du Dom Campistronek, homofobiaren aurkako aldarria» naiz: 2021-04-13 (Noiz kontsultatua: 2021-04-14).
* 1 2 3 Irizar, Itziar Ugarte. «Bekatarien boteretzea» Berria (Noiz kontsultatua: 2021-04-14).
* ↑ «'Bekatorosak'» www.kulturklik.euskadi.eus 2021-03-25 (Noiz kontsultatua: 2021-04-14).
* ↑ BEKATOROSAK | Elkar Argitaletxea. (Noiz kontsultatua: 2021-04-14).
* ↑ «'Aske izan koloretan' aniztasuna irudikatzen duen ipuina aurkeztu dute - Araba» Alea.eus (Noiz kontsultatua: 2023-01-21).
* ↑ ‘Loreak belaunetan’ – Lanartea. (Noiz kontsultatua: 2023-01-21).

## Kanpo estekak

* Dom Campistron, “Bekatorosak” liburua aurkezten. (Bideoa, 2021)
* Datuak: Q106497467
* Aipu famatuak: Dom Campistron
# Dom Eliseu

Dom Eliseu Brasilgo udalerri bat da, Pará estatuan kokatua. 58.484 biztanle ditu 5.268,809 km²ko eremuan.

## Ikus, gainera

* Pará

## Kanpo estekak

* Datuak: Q2008541
* Multimedia: Dom Eliseu / Q2008541
# Dom Aquino

Dom Aquino Brasilgo udalerri bat da, Mato Grosso estatuan kokatua. 7.872 biztanle ditu 2.204,157 km²ko eremuan.

## Ikus, gainera

* Mato Grosso

## Kanpo estekak

* Datuak: Q528293
* Multimedia: Dom Aquino / Q528293
# Dom Cavati

Dom Cavati Brasilgo udalerri bat da, Minas Gerais estatuan kokatua. 4.904 biztanle ditu 59,52 km²ko eremuan.

## Ikus, gainera

* Minas Gerais

## Kanpo estekak

* Datuak: Q1755986
* Multimedia: Dom Cavati / Q1755986
# Editorial Era

Editorial Era —Ediciones Era izenez ere ezaguna— Mexikoko argitaletxe bat da, 1960an Vicente Rojo, José Azorín eta Neus anaiek, Jordi eta Quico Espresatek sortua. Argitaletxearen hasierako helburua izan zen, bai edukian bai forman, proposamen berriak dituzten egileak argitaratzea. Izena fundatzaileen (Espresate, Rojo eta Azorín) inizialetatik dator, hauek amankomunean zuten, besteak beste, espainiar erbesteratuak eta inprenta bateko lankideak zirela.
Argitaletxearen ezaugarrietako bat da bere liburu asko bere egileen lehen lanak direla, hala nola José Emilio Pacheco idazlearen kasua, Cervantes Saria 2009an irabazi zuena, zeinarentzat argitaletxeak bere lehen liburua argitaratu zuen. 23 urterekin. Los elementos de la noche poemetakoa, 1963an, eta Gabriel García Márquez-i ere bai, hari argitaratu baitzion Koronelak ez dio inork idazten nobelaren lehen edizioa.
2011n, Unibertsitate Autonomo Metropolitarreko Akademia Batzordeak Neus Espresate honoris causa doktorea ematea erabaki zuen, gizarte zientzietan ezagutzaren hedapenean egindako ekarpenagatik.

## Katalogoa

Gaur egun 300 izenburu baino gehiago ditu bere katalogoan Mexikoko eta Latinoamerikako idazle garrantzitsu eta ezagunenetako batzuekin, hala nola Fernando Benítez, Elena Poniatowska, Carmen Boullosa, Carlos Fuentes, Gabriel García Márquez, Carlos Monsiváis, Augusto Monterroso eta José Revueltas.

## Editore independenteak

1988an, gaztelaniazko hiru argitaletxerekin elkartu ziren Editore Independenteen taldea eratzeko asmoz, "liburuen presentzia hizkuntzaren arlo ezberdinetara zabaltzeko", argitaletxe hauek dira: Lom (Txile), Trilce (Uruguai) eta Txalaparta (Euskal Herria).

## Erreferentziak

* ↑ Periódico La Jornada
* ↑ Pereira 2004, 148 orr. .
* ↑ «Perfil de Editorial: Ediciones Era» Hablemos Escritoras.
* ↑ Editores Independientes. .

## Kanpo estekak

* Webgune ofiziala
* Datuak: Q5835176
# Editorial Televisa

Editorial Televisa, SA de CV Gaztelaniazko aldizkarien edizio, marketin eta banaketara dedikatzen den Grupo Televisaren filiala da. Editorial Televisaren izenburuak Mexikon, Latinoamerikako hainbat herrialdetan eta Estatu Batuetan banatzen dira. Aldizkariak ekoizteaz gain, 1986tik liburuen eta inprimatutako albumen negozioan sartu zen, orain desagertuta dagoen Salo Txileko enpresarekin batera.

## Historia

1960an, Armando de Armas kazetari venezuelarrak, Randolph Apperson Hearst enpresaburu estatubatuarrak eta Corín Tellado idazle espainiarrak Editorial América sortu zuten New Yorken, Latinoamerikarako gaztelaniazko aldizkariak eta liburuak argitaratzera zuzenduta. 1992an Televisa mexikar telekomunikazio enpresak argitaletxea eskuratu zuen eta Editorial Televisa, SA de CV izena jarri zion.

## Kanpo estekak

* Datuak: Q5411923
# Edith Weston

Edith Weston, Ingalaterrako erdialdean dagoen udalerri bat da, Rutland konderrian. Rutland Water aintziraren aldamenean dago.
2011n 818 bitanle zituen.
* Datuak: Q2832567
* Multimedia: Edith Weston / Q2832567
# Editorial Planeta

Planeta argitaletxea 1949an Bartzelonan (Espainia) sortu zuen José Manuel Larak. Planeta Taldearen enpresa adierazgarritzat hartuta, 1.500 autore baino gehiagoren 6.000 titulu inguru argitaratu ditu, gehienak gaztelaniaz. Urtero ematen ditu Planeta Eleberri Saria, Fernando Lara Eleberri Saria, Azorín Saria eta Lletres Catalanes Ramon Llull Sariarena. bb nn mm jj kk
Planeta argitaletxeak liburuak argitaratzen ditu Espainian, Frantzian, Portugalen eta Hispanoamerikan.
Sortu zenetik eta 2017. urteko urrira arte, Bartzelonan izan zuen egoitza soziala. Orduan, Kataluniaren independentzia-deklarazioa zela eta, egoitza soziala Madrilera eramatea erabaki zuen.

## Erreferentziak

* ↑ Pellicer, Lluís. (11 de octubre de 2017). Grupo Planeta decide trasladar a Madrid la sede social tras la declaración de Puigdemont. ISSN 1134-6582..

## Kanpo estekak

* Espainiako Planeta argitaletxearen web ofiziala
* Portugalgo Planeta argitaletxearen web ofiziala
* Mexikoko Planeta argitaletxearen web ofiziala
* Argentinako Planeta argitaletxearen web ofiziala
* Planetak Irakurleen Zirkuluko (El País egunkaria) obra osoen bilduma suntsitu du.
* Datuak: Q2339634
# Edith Wessexkoa

Edith Wessexkoa (c. 1025 – Winchester, 1075eko abenduaren 18a) Ingalaterrako erregina ezkontidea izan zen 1042. eta 1066. urteen artean, Eduardo Aitorlearekin ezkontzeagatik. Godwin Wessexkoren (Ingalaterrako konderik indartsuenena) eta Gytha Thorkelsdóttir-en (Ulf Danimarkako kondearen anaia, Kanuto II.a Handiaren koinatua) alaba zen. Edith, Wilton abadian hezitakoa, hainbat hizkuntzatan hitz egin zuen emakume jantzia izan zen, ziurrenik abadian eskuratu zuen trebezia. Beti badiara lotuta egon zen, eta azken urteetan eliza berreraiki zuen.
* Datuak: Q259564
* Multimedia: Edith of Wessex / Q259564
# Editio princeps

Editio princeps (pluralean Editio princepes) literatura lan baten lehen edizio inprimatuari deritzo, egilearen eskuizkribuen eta inprimatzaileen lehen kopiaren ondorengoa.
Editio princeps ospe handiko lanekin lotuta erabiltzen den terminologia da, normalean lan klasikoei lotuta.
Inprenta asmatu eta gutxira, ordura arte eskuz kopiatzen ziren idazle greko-erromatar klasikoen liburuak inprimatu egin ziren. Hori dela eta, horietako editio princeps-ak 1465 a 1525 urtetakoak dira.

## Ikus, gainera

* Liburuaren historia
* Liburu
* Ekdotika
* Kodex
* Inkunablea
* Cinquecentina
* Edizio kritiko

## Erreferentziak

* ↑ (Gaztelaniaz) Juárez, Veronica. (2009-01-14). «Glosario Bibliotecológico: Ediciones Príncipe» uvejota.com (Noiz kontsultatua: 2023-11-08).

## Kanpo estekak

* Datuak: Q1249682
* Multimedia: Editiones principes / Q1249682
# Editore (albistegiak)

Editoreak, telebista nahiz irratian aurki ditzazkegu. Hauek erredakzio talde lanaren barruan kokatzen dira, zuzendari eta erredaktorearekin batera. Editorea, albistegietan azken ukituak ematen dituen pertsona da. Osotasuna ematen dio albistegiari.
Editorea telebistako nahiz irratiko saioa antolatzen duen pertsona da. Ekaia edo materiala atondu behar du minututegia burutzen duelarik. Minututegian, gaiak eta albiste edo erreportaia bakoitzaren iraupena jartzen ditu editoreak. Horrek markatzen du linea editoriala eta ideologikoa albistegian. Lerro ideologiko nagusi horri erantsi beharko zaio albiste bakoitzak eduki duen karga ideologikoa. Hortaz, bi lerro ideologiko ager daitezke albistegi batean, eta batean edo bestean lerro ideologikoek ez dute zertan berdinak izan behar.
Minututegian azken orduko informazio inportanteak ager daitezke bapatean. Horrelako kasuetan bada mekanika bat hiru aukera hartzen dituena:
* Azken orduko albisteak hartzen dira eta aurreikusitako batzuk kendu egiten ditugu. Editoreak usnamen ona eduki behar dute aukera hori burutzeko.
* Bapatean heltzen diren albisteak sartzen dira aurreikusitako albisteen iraupena aldatzen. Hortaz, albiste batzuei denbora kentzen zaie berriak sartu ahal izateko.
* Aurreikusitako minututegia mantentzen da eta notizia berriak sartzeko luzatu egiten da saioa. Horrela, aldaketarik ez da egiten.
Editore batek, albistean sartuko diren berriak aukeratu behar ditu. Albiste garrantzitzuenak, momentuko gaurkotasuna eta gaurkotasun iraunkorreko albisteak aukeratzen dira. Horren ondoren, gidoia idazten du aukeratutako albisteak kontuan hartuz. Editoreak berria ezagutu egiten du, beraz, berria albistegian kokatu, eta erredaktoreak aurkezten du, honek berria lokutatu dezan. Bestalde, albistegian sor daitezkeen arazoak konpondu behar ditu. Editoreak, denbora neurtu behar du, hau da, albistegian albiste guztiak lokutatzeko denbora eman behar du.
Editoreak errelizadorearekin koordinazio ona eraman behar du informazio saioa ondo irten dadin. Editoreak aukeratzen ditu titularrak eta atalak, eta beraz, antolatzaile eta arduradun nagusia bihurtzen da nolabait.
# Editorial

Editoriala kazetaritzako generoari dagokio, eta argibide-argudiozko testu batek osatzen du, normalean sinatu gabe dagoena, garrantzi bereziko albiste bat azaldu, baloratu eta epaitzen duena. Iritzi kolektiboa da, hedabideen ildo ideologikoaren arabera formulatutako epaiketa instituzionala. Beste modu batera esanda, editoreak albisteei buruz ematen duen iritzia edo iruzkina da, eta editorearen edo editoreen esperientzien arabera idatzitakoa.
Egunkarien ohiko testua da eta normalean komunikabide bateko iritzi atalaren barruan leku nabarmen batean agertzen da. Editoriala sinatuta ez dagoen arren, iritzi kolektibo bat laburbiltzen duenez, badira kazetariak idazteaz arduratzen direnak, editoreak deiturikoak. Askotan, egunkariaren zuzendariak idazten du.

## Funtzioak

Editorialak aldi berean hainbat funtzio bete ditzake. Editorialaren funtzioak gertaerak eta horien garrantzia azaltzea, aurrekariak ematea (testuinguru historikoa), etorkizuna aurreikustea, moral edo balio iritziak egitea eta ekintzarako deia egitea dira.

## Motak

* Argitzailea: zerbait azaltzen da, ageriko iritzirik eman gabe.
* Tesia edo iritzia: zeinetan aldeko edo kontrako iritzia argi eta garbi adierazten den.
Funtzio sozialaren arabera:
* Informatzailea: ezagutzara edo pertzepziora zuzentzen da.
* interpretaziozkoa: besteak beste, kausak, ondorioak, etorkizuna, usteak aurkezten ditu.
* Argudiozkoa: erretorikoki antolatzen da, argudio eta kontraargudioeen bidez, irakurlearen burura iristen saiatzeko.
* 'Ekintzazkoa': irakurlearen nahia mugitzeko baliabide guztiak martxan jartzen saiatzen da.

## Editorial baten egitura

Editoriala egiteko erabil daitezkeen idazketa teknikak hedabidearen estiloaren, editorial-egilearen ezagutzaren eta talentuaren araberakoak izango dira. Hala ere, kazetaritza testu bat idazteko ezinbestekoak diren zenbait elementu har daitezke kontuan.
* Izenburua: Idazleak hitz garbi eta zehatzak erabili behar ditu garatu beharreko gaiari erreferentzia egiteko, izenburuak deigarria izan behar du irakuleen interesa pizteko. Editore batzuek galderaren teknika erabiltzen dute.
* Sarrera: hau bost lerro baino ez gehiagoko paragrafo batean idatzi behar da. Helburua irakurleei esaldi labur eta zehatzetan garatu beharreko gaia ezagutzera ematea da.
* Gorputza: Arrazoibidea gaiari buruzko editorearen ideiak eta iritziak lagundu ditzaketen datu edo informazioekin aurkezten da. Helburua da irakurleei editorialean adierazitakoa onartzeko edo baztertzeko aukera ematea eta iritzi matrizea sortzea.
* Ondorioa: hau paragrafo labur batean idatzi behar da. Azaldutako gaiaren puntu garrantzitsuenak azpimarratzen dira, arrazoibide logikoa eta komunikabidearen iritzia aurkeztuz, modu honetan, irakurleek gaiaren ikuspegi argiagoa izan ditzake.

## Erreferentziak

* ↑ Peralbo, S. Rodrigo. (2006). El lenguaje en el periodismo de opinión.. .
* ↑ Ferrer, José. M. Características, estructura, estilo y clasificación del editorial.. .

## Kanpo estekak

* Datuak: Q871232
# Editorial Bruguera

Editorial Bruguera Espainiako komiki arloko argitaletxerik garrantzitsuen eta beteranoena da. 1910ean Juan Bruguera Teixidorrek sortu zuen Bartzelonan "El Gato Negro" izenarekin. 1939an sortzaileen semeek aldatu zuten enpresaren izena, gaur egungoa emanez.
"Pulgarcito", "El DDT" eta "Tío Vivo" haur-aldizkariak argitaratu zituzten, eta eleberri erromantikoen esparruan "Corín Tellado" eta western generoko "Marcial Lafuente Estefanía" sorta. Bestela, abentura lan ezagunak izan ziren "El Cachorro" eta "Capitán Trueno" ere bai.
Egile ezagunen artean Jose Escobar ("Zipi eta Zape" eta "Carpanta"), Francisco Ibañez ("Mortadelo eta Filemon", "13, Rue del Percebe" edo "El botones Sacarino") eta Manuel Vázquez ("Las Hermanas Gilda" eta "Anacleto, Agente Secreto").
1980ko hamarkadan krisialdiak enpresa jo zuen, eta 1986an itxi behar izan zuten, 75. urteurrena bete berria zutela. Azkenik, 2006an argitaratezari ekin zioten berriro, "Grupo ZETA" taldeak sustaturik eta "Ediciones B"ren barruan.

## Kanpo estekak

* (Gaztelaniaz)Bruguerako komikiei buruz
* (Gaztelaniaz)Ediciones B
* Datuak: Q3275000
# Donghe barrutia

Donghe barrutia (txinera tradizionalez: 东河区) Txinako barruti bat da, Baotou barruan. Azken zentsuaren arabera 512.045 biztanle zituen 464.5 azaleran banatuta.

## Kanpo estekak

* Datuak: Q1201657
* Multimedia: Donghe District / Q1201657
# Dongen

Dongen (entzun) Herbehereetako Ipar Brabante probintziako herria da. 2010eko urtarrilaren 1eko erroldaren arabera, herriak 25.068 biztanle zituen.

## Ikus, gainera

* Ipar Brabante

## Kanpo estekak

* (Nederlanderaz) Udalaren webgunea.
* Datuak: Q9829
* Multimedia: Dongen / Q9829
# Dongguan

Dongguan (txinera sinplifikatuz: 东莞, pinyineraz: Dōngguǎn), Guangdong probintzian dagoen prefektura mailako hiria da. Guztira, 6.445.700 biztanle inguru dauzka eta 2.465 kilometro karratuko azalera.

## Inguru naturala eta kokapena

Hirigunea Guangzhou hiritik 50 kilometrora dago iparraldean, eta Shenzhen hiritik 90 kilometro hegoaldera. Perla ibaiaren deltako gune metropolitarraren iparraldean dago.
Perla ibaiaren deltako Dongguan hiriaren mugakideak honakoak dira: Huizhou ipar-ekialdean, Guangzhou mendebalde eta ipar-mendebaldean, eta Shenzhen hegoaldean.

### Klima eta landaredia

Hiriak duen 2.400 kilometro koadroko azaleratik, %27 ura da, %25 basoak, %12 laborantza lurrak, eta %35 hirigunea. Txina hegoaldeko hiri guztiek bezala, Dongguanek klima azpitropikala dauka, Kantzer tropikoaren iparraldean egonik. Batez-besteko tenperatura 22,8 gradukoa da, eta nahiko egonkor mantentzen da urte osoan zehar. Bi urtaro izaten dira, bata lehorra eta bestea euritsua. Asia hegoaldeko montzoiaren eraginez maiatzetik urrira euri ugari egiten du, eta urteko batez besteko prezipitazioa 1.756,8 ingurukoa da.

## Banaketa administratiboa

Dongguan hiria, lau barruti eta hogeitazortzi herrik osatzen dute. Prefektura hiriko gobernuak aginte osoa dauka herri horietan.
* Guancheng Barrutia (莞城区)
* Dongcheng Barrutia (东城区)
* Wanjiang Barrutia (万江区)
* Nancheng Barrutia (南城区)

## Demografia eta biztanleria

2008. urtearen amaieran, hirian 6.949.800 biztanle bizi ziren, horietatik 1.748.700 bertako biztanleak, eta gainontzekoak Txinako nekazal guneetako etorkinak. Hirigunean hiru milioi pertsona inguru bizi dira, baina hirian azken urteetan egondako garapena dela eta, hirigunea eta inguruko nekazal guneak bat egingo dute hurrengo urteetan.
Dongguan, kanpoan bizi diren txinatar askoren jaiotza hiria da, Hong Kongen bizi diren 700.000 inguru pertsona, eta Taiwan eta Macaun bizi diren beste 200.000 pertsonena.

## Hiri senidetuak

* Hartford, Connecticut, AEB, 2001etik
* Tesalonika, Grezia, 2008tik

## Erreferentziak

* ↑ https://web.archive.org/web/20070518061808/http://liveable.dg.gov.cn/about/natural.htm Dongguango estatistika webgunea.

## Ikus, gainera

* Guangdong probintziaren banaketa administratiboa

## Kanpo estekak

* (Txineraz) Dongguangeko gobernuaren webgunea.
* Datuak: Q59218
* Multimedia: Dongguan / Q59218
# Dongfeng barrutia

Dongfeng barrutia (txinera tradizionalez: 东风区) Txinako barruti bat da, Jiamusi barruan. Azken zentsuaren arabera 150.000 biztanle zituen 142.6 azaleran banatuta.

## Kanpo estekak

* Datuak: Q1197540
* Multimedia: Dongfeng, Jiamusi / Q1197540